作者：辛弃疾
词牌/韵律：兰陵王

paragraphs: 恨之极。
恨极销磨不得。
苌弘事，人道后来，其血三年化为碧。
郑人缓也泣。
吾父攻儒助墨。
十年梦，沈痛化余，秋柏之间既为实。
相思重相忆。
被怨结中肠，潜动精魄。
望夫江上岩岩立。
嗟一念中变，后期长绝。
君看启母愤所激。
又俄倾为石。
难敌。
最多力。
甚一忿沈渊，精气为物。
依然困斗牛磨角。
便影入山骨，至今雕琢。
寻思人间，只合化，梦中蝶。